title: Directiva Consiliului din 14 iunie 1966 privind comercializarea semințelor de cereale

text:
               03/Volumul 01

               RO

               Jurnalul Ofícial al Uniunii Europene

               53

         31966L0402

               P 125/2309

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 14 iunie 1966
   privind comercializarea semințelor de cereale
   (66/402/CEE)
   CONSILIUL COMUNITĂȚII ECONOMICE EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic si Social,
   întrucât producția de cereale deține un loc foarte important în agricultura Comunității Economice Europene;
   întrucât obținerea unor rezultate satisfăcătoare în cultivarea cerealelor depinde în mare masură de utilizarea unor semințe corespunzătoare; întrucât, în acest sens, unele state membre au limitat de câtva timp comercializarea semințelor de cereale la semințele de înaltă calitate; întrucât aceste state au beneficiat de rezultatele activităților de selecție sistematică a plantelor efectuate de-a lungul câtorva decenii, obținând soiuri de cereale suficient de stabile și de omogene, cu caracteristici care permit întrevederea unor avantaje substanțiale în domeniile de utilizare preconizate;
   întrucât prin aplicarea, în statele membre, a unor reguli unificate și cât mai stricte posibil la selecția soiurilor admise la comercializare va crește productivitatea culturilor de cereale;
   întrucât totuși limitarea comercializării la anumite soiuri nu se justifică decât dacă agricultorul are garanția că va obține întra-devăr semințe din exact aceleași soiuri;
   întrucât, în acest sens, anumite state membre aplică sisteme de certificare al căror scop este garantarea, printr-un control oficial, a identității și purității soiurilor;
   întrucât există deja astfel de sisteme pe plan internațional; întrucât Organizația Națiunilor Unite pentru Alimentație și Agricultură a recomandat norme minime de certificare a semințelor de porumb în țările europene și mediteraneene; întrucât, în plus, Organizația pentru Cooperare și Dezvoltare Economică a stabilit un sistem de certificare a soiurilor pentru semințele de plante furajere destinate comerțului internațional;
   întrucât se impune stabilirea pentru Comunitate a unui sistem de certificare unificat, bazat pe experiențele dobândite prin aplicarea sistemelor menționate anterior;
   întrucât se impune aplicarea unui astfel de sistem atât schimburilor dintre statele membre, cât și comercializării pe piețele naționale;
   întrucât, de regulă, semințele de cereale nu trebuie să poată fi comercializate decât dacă, în conformitate cu regulile de certificare, sunt examinate și certificate oficial ca semințe de bază sau semințe certificate; întrucât alegerea termenilor tehnici „semințe de bază” și „semințe certificate” se bazează pe terminologia internațională deja existentă;
   întrucât, dată fiind importanța lor economică redusă, semințele de cereale necomercializate trebuie excluse din domeniul de aplicare al reglementărilor comunitare; întrucât nu va fi afectat însă dreptul statelor membre de a le supune unor prevederi speciale;
   întrucât reglementările comunitare nu ar trebui aplicate semințelor pentru care se face dovada că sunt destinate exportului spre țări terțe;
   întrucât, pentru a îmbunătăți nu doar valoarea genetică, ci și calitățile organoleptice ale semințelor de cereale în Comunitate, trebuie prevăzute anumite condiții privind puritatea specifică, facultatea germinativă și starea sanitară;
   întrucât pentru a se garanta identitatea semințelor trebuie prevăzute reguli comunitare privind ambalarea, prelevarea de probe, închiderea și marcarea ambalajelor; întrucât, în acest sens, etichetele trebuie să conțină informațiile necesare pentru efectuarea examinării oficiale, precum și pentru informarea agricultorului, și să evidențieze caracterul comunitar al certificării;
   întrucât unele state membre au nevoie, pentru utilizări speciale, de amestecuri de semințe de cereale din mai multe specii; întrucât, pentru a ține cont de aceste nevoi, statele membre trebuie autorizate să admită astfel de amestecuri în anumite condiții;
   întrucât pentru a garanta, cu ocazia comercializării semințelor, respectarea regulilor și dispozițiilor referitoare la calitatea și identitatea semințelor, statele membre trebuie să adopte prevederi de examinare eficiente;
   întrucât fără a aduce atingere aplicării articolului 36 din tratat, semințele care respectă regulile menționate anterior nu trebuie supuse decât restricțiilor de comercializare prevăzute de reglementările comunitare, cu excepția cazurilor în care regulile comunitare prevăd limite de toleranță pentru organismele dăunătoare;
   întrucât, într-o primă etapă, până la stabilirea unui catalog comun al soiurilor, trebuie ca aceste restricții să includă în primul rând dreptul statelor membre de a limita comercializarea semințelor la cele din soiuri care au valoare culturală și de utilizare pentru teritoriul lor;
   întrucât este necesară recunoașterea, în anumite condiții, a echivalenței dintre semințele înmulțite într-un stat membru și semințele înmulțite în alt stat, dar pornind de la semințe de bază certificate în respectivul stat membru;
   întrucât, pe de altă parte, trebuie prevăzut ca semințele de cereale recoltate în țări terțe să nu poată fi comercializate în Comunitate decât dacă oferă aceleași garanții ca și semințele certificate oficial în Comunitate și dacă sunt conforme regulilor comunitare;
   întrucât în perioadele în care există dificultăți de aprovizionare cu anumite categorii de semințe certificate trebuie admise, temporar, și semințe supuse unor exigențe scăzute;
   întrucât, pentru a armoniza metodele tehnice de certificare din diversele state membre și pentru a putea compara, pe viitor, semințele certificate în cadrul Comunității cu cele provenind din țări terțe, se consideră utilă stabilirea, în statele membre, a unor culturi comparative comunitare, în care să se efectueze controale anuale a posteriori ale semințelor din diferitele categorii de „semințe certificate”;
   întrucât Comisiei trebuie să-i revină sarcina de a lua anumite măsuri de punere în aplicare a prezentei directive; întrucât, pentru a facilita punerea în practică a respectivelor măsuri, trebuie prevăzută o procedură care să instituie o strânsă colaborare între statele membre și Comisie, în cadrul Comitetului permanent pentru semințe și material de înmulțire pentru agricultură, horticultură și forestier,
   ADOPTĂ PREZENTA DIRECTIVĂ:
   Articolul 1
   Prezenta directivă se aplică semințelor de cereale comercializate în interiorul Comunității.
   Articolul 2
   (1)   În sensul prezentei directive:

               A.

               „Cereale” reprezintă plantele din speciile următoare:

                              Avena sativa L.

                           Ovăz

                              Hordeum distichum L.

                           Orz cu două rânduri

                              Hordeum polystichum L.

                           Orz

                              Oryza sativa L.

                           Orez

                              Secale cereale L.

                           Secară

                              Triticum aestivum L.

                           Grâu moale

                              Triticum durum L.

                           Grâu dur

                              Triticum spelta L.

                           Alac

                              Zea majs L

                           Porumb

               B.

               Soiuri, hibrizi și linii consangvinizate de porumb:

                           (a)

                           „Soi cu polenizare liberă” reprezintă un soi suficient de omogen și stabil.

                           (b)

                           „Linie consangvinizată” reprezintă o linie suficient de omogenă și de stabilă, obținută fie prin autofecundare artificială însoțită de selecție la mai multe generații succesive, fie prin operațiuni echivalente.

                           (c)

                           „Hibrid simplu” reprezintă prima generație dintr-o încrucișare între două linii consangvinizate, definit de menținător.

                           (d)

                           „Hibrid dublu” reprezintă prima generație dintr-o încrucișare între doi hibrizi simpli, definit de menținător.

                           (e)

                           „Hibrid triplu” reprezintă prima generație dintr-o încrucișare între o linie consangvinizată și un hibrid simplu, definit de menținător.

                           (f)

                           „Hibrid Top Cross” reprezintă prima generație dintr-o încrucișare între o linie consangvinizată sau un hibrid simplu și un soi cu polenizare liberă, definit de menținător.

                           (g)

                           „Hibrid intervarietal” reprezintă prima generație dintr-o încrucișare între plante din semințe de bază de două soiuri cu polenizare liberă, definit de menținător.

               C.

               „Semințe de bază” (ovăz, orz, orez, grâu, alac, secară) reprezintă semințele:

                           (a)

                           care au fost produse sub responsabilitatea menținătorului, după reguli de selecție conservativă în ceea ce privește soiul;

                           (b)

                           care sunt destinate producției de semințe fie din categoria „semințe certificate”, fie din categoriile „semințe certificate din prima generație” sau „semințe certificate din a doua generație”;

                           (c)

                           care îndeplinesc, sub rezerva prevederilor articolului 4 alineatul (1) litera (a), condițiile pentru semințele de bază prevăzute în anexele I și II;

                           (d)

                           pentru care s-a constatat, în urma unei examinări oficiale, că îndeplinesc condițiile menționate anterior.

               D.

               „Semințe de bază” (porumb) reprezintă:

                           1.

                           Din soiuri cu polenizare liberă, semințele:

                                       (a)

                                       care au fost produse sub responsabilitatea unui menținător, conform regulilor de selecție conservativă în ceea ce privește soiul;

                                       (b)

                                       care sunt destinate producției de semințe din categoria „semințe certificate” din acest soi, de hibrizi „Top Cross” sau de hibrizi intervarietali;

                                       (c)

                                       care îndeplinesc, sub rezerva dispozițiilor articolului 4, condițiile pentru semințe de bază prevăzute în anexele I și II;

                                       (d)

                                       pentru care s-a constatat, în urma unei examinări oficiale, că îndeplinesc condițiile menționate anterior.

                           2.

                           Din linii consangvinizate, semințele:

                                       (a)

                                       care îndeplinesc, sub rezerva dispozițiilor articolului 4, condițiile pentru semințele de bază prevăzute în anexele I și II;

                                       (b)

                                       pentru care s-a constatat, în urma unei examinări oficiale, că îndeplinesc condițiile menționate anterior.

                           3.

                           Din hibrizi simpli, semințele:

                                       (a)

                                       care sunt destinate producției de hibrizi dubli, hibrizi tripli sau de hibrizi „Top Cross”;

                                       (b)

                                       care îndeplinesc, sub rezerva dispozițiilor articolului 4, condițiile pentru semințele de bază prevăzute în anexele I și II;

                                       (c)

                                       pentru care s-a constatat, în urma unei examinări oficiale, că îndeplinesc condițiile menționate anterior.

               E.

               „Semințe certificate” (secară, porumb) reprezintă semințele:

                           (a)

                           care provin direct din semințe de bază;

                           (b)

                           care sunt destinate unei alte producții decât cea de semințe de cereale;

                           (c)

                           care îndeplinesc, sub rezerva dispozițiilor articolului 4 alineatul (1) litera (b) și alineatul (2), condițiile pentru semințe certificate prevăzute în anexele I și II;

                           (d)

                           pentru care s-a constatat, în urma unei examinări oficiale, că îndeplinesc condițiile menționate anterior.

               F.

               „Semințe certificate din prima generație” (ovăz, orz, orez, grâu, alac) reprezintă semințele:

                           (a)

                           care provin direct din semințe de bază dintr-un soi cunoscut;

                           (b)

                           care sunt destinate fie producției de semințe din categoria „semințe certificate din a doua generație”, fie unei alte producții decât cea de semințe de cereale;

                           (c)

                           care îndeplinesc condițiile pentru semințele certificate din prima generație prevăzute în anexele I și II;

                           (d)

                           pentru care s-a constatat, în urma unei examinări oficiale, că îndeplinesc condițiile menționate anterior.

               G.

               „Semințe certificate din a doua generație” (ovăz, orz, orez, grâu, alac) reprezintă semințele:

                           (a)

                           care provin direct fie din semințe de bază, fie din semințe certificate din prima generație dintr-un soi cunoscut;

                           (b)

                           care sunt destinate unei alte producții decât cea de semințe de cereale;

                           (c)

                           care îndeplinesc condițiile pentru semințele certificate din a doua generație prevăzute în anexele I și II;

                           (d)

                           pentru care s-a constatat, în urma unei examinări oficiale, că îndeplinesc condițiile menționate anterior.

               H.

               „Măsuri oficiale” reprezintă măsurile luate:

                           (a)

                           de autoritățile unui stat sau

                           (b)

                           de persoane juridice de drept public sau privat, sub responsabilitatea statului, sau

                           (c)

                           pentru activități auxiliare, de asemenea sub responsabilitatea statului, de persoane fizice abilitate în acest sens, cu condiția ca persoanele menționate la literele (b) și (c) să nu folosească aceste măsuri în vederea obținerii unui profit personal.

         (2)   Statele membre pot:

               (a)

               să includă mai multe generații în categoria semințelor de bază și să subîmpartă această categorie după generații;

               (b)

               să prevadă ca la certificare examenele oficiale privind facultatea germinativă și puritatea specifică să nu se efectueze pe toate loturile, ci doar dacă există dubii în ceea ce privește îndeplinirea condițiilor prevăzute în această privință în anexa II.

         Articolul 3
   (1)   Statele membre dispun că semințele de cereale nu pot fi comercializate decât dacă au fost certificate oficial ca „semințe de bază”, „semințe certificate”, „semințe certificate din prima generație” sau „semințe certificate din a doua generație” și dacă îndeplinesc condițiile prevăzute în anexa II.
   (2)   Statele membre stabilesc, pentru certificare și pentru comercializare, umiditatea maximă conținută de semințele de bază și semințele certificate de orice tip.
   (3)   Statele membre asigură efectuarea examinărilor oficiale ale semințelor după metodele internaționale curente, în măsura în care există deja astfel de metode.
   (4)   Statele membre pot să dispună derogări de la prevederile alineatelor (1) și (2):

               (a)

               pentru semințe selecționate din generații anterioare semințelor de bază;

               (b)

               pentru teste sau în scopuri științifice;

               (c)

               pentru lucrări de selecție;

               (d)

               pentru semințe brute comercializate în vederea condiționării, cu condiția ca identitatea acestora să fie garantată.

         Articolul 4
   (1)   Statele membre pot totuși să autorizeze, prin derogare de la prevederile articolului 3:

               (a)

               certificarea oficială și comercializarea semințelor de bază care nu îndeplinesc condițiile prevăzute în anexa II cu privire la facultatea germinativă; în acest caz, se iau toate măsurile necesare pentru ca furnizorul să garanteze o facultate germinativă cunoscută, pe care o indică pentru comercializare pe o etichetă specială conținând numele și adresa lui și numărul de referință al lotului;

               (b)

               atunci când e nevoie de o aprovizionare rapidă cu semințe de porumb, certificarea oficială și comercializarea până la primul destinatar comercial a semințelor din categoriile „semințe de bază” sau „semințe certificate” pentru care nu s-a încheiat examinarea oficială menită să verifice respectarea condițiilor prevăzute în anexa II cu privire la facultatea germinativă. Certificarea se va acorda doar după prezentarea unui raport de analiză provizorie a semințelor și cu condiția să se indice numele și adresa primului destinatar; se iau toate măsurile necesare pentru ca furnizorul să garanteze facultatea germinativă constatată la analiza provizorie; în vederea comercializării, această facultate germinativă trebuie să fie înscrisă pe o etichetă specială conținând numele și adresa furnizorului și numărul de referință al lotului.

         Aceste prevederi nu se aplică semințelor importate din țări terțe, excepție făcând cazurile prevăzute la articolul 15 în ceea ce privește înmulțirea în afara Comunității.
   (2)   Pentru semințele de porumb, statele membre pot scădea rata minimă a facultății germinative prevăzute în anexa II până la 85 % din valoarea pentru semințe pure.
   Articolul 5
   Statele membre pot stabili, în ceea ce le privește, pe lângă condițiile prevăzute în anexele I și II, condiții suplimentare sau condiții mai severe pentru certificarea producției proprii.
   Articolul 6
   (1)   Fiecare stat membru întocmește o listă a soiurilor de cereale admise oficial la certificare pe teritoriul său.
   (2)   Un soi este admis la certificare doar dacă se constată, în urma unor examinări oficiale sau controlate oficial, efectuate mai ales în câmp în doi ani consecutivi, iar pentru secară și pentru soiurile de porumb cu polenizare liberă în trei ani consecutivi,

               (a)

               pentru ovăz, orz, orez, grâu și alac, că soiul este suficient de omogen și stabil; lista indică principalele caracteristici morfologice sau fiziologice care permit identificarea soiului;

               (b)

               pentru secară și soiurile de porumb cu polenizare liberă, că soiul este suficient de omogen și stabil; lista indică principalele caracteristici morfologice sau fiziologice care permit diferențierea soiurilor de plante provenind direct din semințe din categoria „semințe certificate”;

               (c)

               pentru soiurile hibride de porumb, că liniile consangvinizate de bază sunt suficient de omogene și stabile și că soiul este rezultatul unor încrucișări definite de menținător; lista indică principalele caracteristici morfologice sau fiziologice care permit diferențierea soiurilor de plante provenind direct din semințe din categoria „semințe certificate”. Dacă certificarea ca semințe de bază este necesară pentru componentele genealogice ale hibrizilor, soiurilor sintetice și similare, trebuie descrise principalele caracteristici morfologice sau fiziologice ale acestor componenți.

         (3)   Pentru hibrizi și pentru soiurile sintetice, componentele genealogice sunt comunicate autorităților responsabile pentru admitere și certificare. La cererea menținătorului, statele membre asigură confidențialitatea acestui examen și a descrierii componentelor genealogice.
   (4)   Soiurile admise sunt controlate regulat și în mod oficial. Dacă cel puțin una dintre condițiile de admitere la certificare nu mai este îndeplinită, admiterea este amânată și soiul retras de pe listă. În cazul modificării uneia sau mai multor caracteristici secundare ale unui soi de secară sau de porumb cu polenizare liberă, descrierea din listă este modificată imediat.
   (5)   Lista și versiunile sale modificate sunt notificate imediat Comisiei, care le transmite celorlalte state membre.
   Articolul 7
   (1)   Statele membre dispun ca, în cursul procedurii de control al soiurilor și al liniilor consangvinizate de porumb, precum și în cursul examinării semințelor în scopul certificării, probele să fie prelevate conform metodelor oficiale corespunzătoare.
   (2)   În cursul examinării semințelor în vederea certificării, probele sunt prelevate din loturi omogene; greutatea maximă a unui lot și greutatea minimă a unei probe sunt precizate în anexa III.
   Articolul 8
   (1)   Statele membre dispun ca semințele de bază și semințele certificate de orice tip să nu poată fi comercializate decât în loturi suficient de omogene și în ambalaje închise și dotate, conform prevederilor articolelor 9 și 10, cu sistem de închidere și marcă.
   (2)   Statele membre pot să dispună, pentru comercializarea cantităților mici la utilizatorul final, derogări de la prevederile alineatului (1) în ceea ce privește ambalajul, sistemul de închidere și marca.
   Articolul 9
   (1)   Statele membre dispun ca ambalajele semințelor de bază și ale semințelor certificate de orice tip să fie închise oficial, astfel încât, la deschiderea ambalajului, sistemul de închidere să se deterioreze și să nu se poată fixa la loc.
   (2)   Eventualele noi închideri ale ambalajului nu se pot face decât sub supraveghere oficială. În acest caz, pe eticheta prevăzută la articolul 10 alineatul (1) trebuie indicată și noua închidere, data la care a fost efectuată și numele serviciului care a efectuat-o.
   Articolul 10
   (1)   Statele membre dispun ca ambalajele pentru semințele de bază și semințele certificate de orice tip:

               (a)

               să fie prevăzute, la exterior, cu o etichetă oficială în conformitate cu prevederile anexei IV, redactată în una din limbile oficiale ale Comunității; eticheta va fi aplicată cu ajutorul unui sistem de închidere oficial; culoarea etichetei va fi: alb pentru semințele de bază, albastru pentru semințele certificate și semințele certificate din prima generație și roșu pentru semințele certificate din a doua generație; în schimburile dintre statele membre, eticheta indică data închiderii oficiale; dacă în cazurile prevăzute la articolul 4 alineatul (1) litera (a) și alineatul (2) semințele de bază și semințele de porumb nu îndeplinesc condițiile stabilite în anexa II cu privire la facultatea germinativă, acest lucru va fi menționat pe etichetă;

               (b)

               să conțină, în interior, un prospect oficial, de culoarea etichetei, care să cuprindă informațiile prevăzute pentru etichetă în anexa IV; dacă informațiile respective sunt înscrise pe ambalaj și nu pot fi șterse, prospectul nu este obligatoriu.

         (2)   Statele membre pot:

               (a)

               hotărî că eticheta trebuie să menționeze, în toate cazurile, data închiderii oficiale;

               (b)

               prevedea derogări de la dispozițiile alineatului (1) pentru ambalajele mici.

         Articolul 11
   Nu este afectat dreptul statelor membre de a dispune ca ambalajele semințelor de bază și ale semințelor certificate de orice tip, produse în interiorul statului respectiv sau importate, să fie prevăzute, în vederea comercializării pe teritoriul lor, cu eticheta furnizorului, în cazurile diferite de cele menționate la articolul 4.
   Articolul 12
   Statele membre dispun ca orice tratament chimic aplicat semințelor de bază și semințelor certificate de orice tip să fie menționat fie pe eticheta oficială, fie pe eticheta furnizorului, precum și pe ambalaj sau în interiorul acestuia.
   Articolul 13
   (1)   Statele membre pot admite ca semințele de cereale să fie comercializate sub formă de amestecuri de semințe din specii diferite, cu condiția ca, înainte de a fi amestecate, componentele amestecului să îndeplinească regulile de comercializare care le sunt aplicabile.
   (2)   Se aplică dispozițiile de la articolele 8, 9 și 11, precum și cele de la articolul 10, sub rezerva că, pentru amestecuri, culoarea etichetei este verde.
   Articolul 14
   (1)   Statele membre se asigură ca semințele de bază și semințele certificate de orice tip care au fost certificate oficial și al căror ambalaj a fost închis și marcat oficial, în conformitate cu dispozițiile prezentei directive, să nu fie supuse unor restricții de comercializare în ceea ce privește caracteristicile lor, dispozițiile de examinare, marcajul și închiderea, diferite de cele prevăzute în prezenta directivă.
   (2)   Statele membre pot:

               (a)

               să limiteze comercializarea semințelor certificate de ovăz, orz, orez, grâu sau alac la cele din prima generație;

               (b)

               să limiteze comercializarea semințelor de cereale la semințele din soiurile înscrise pe o listă națională bazată pe valoarea culturală și valoarea de utilizare pentru teritoriul lor, până când va putea fi pus în aplicare un catalog comun al soiurilor, această punere în aplicare trebuind să aibă loc nu mai târziu de 1 ianuarie 1970; pentru soiurile provenind din alte state membre, condițiile de înscriere pe această listă sunt aceleași ca și pentru soiurile naționale.

         Articolul 15
   Statele membre hotărăsc că semințele de cereale obținute direct din semințe de bază certificate într-un stat membru sau din semințe certificate din prima generație și recoltate într-un alt stat membru sau într-o țară terță sunt echivalente cu semințele certificate sau cu semințele certificate din prima sau a doua generație, cu condiția ca aceste semințe să fi fost recoltate în statul în care au fost produse fie semințele de bază, fie semințele certificate din prima generație, să fi fost supuse unei inspecții în câmp îndeplinind condițiile prevăzute în anexa I și să se fi constatat, în urma unei examinări oficiale, că s-au respectat cerințele prevăzute în anexa II pentru semințele certificate sau semințele certificate din prima sau a doua generație.
   Articolul 16
   (1)   La propunerea Comisiei și hotărând cu majoritate calificată, Consiliul constată:

               (a)

               dacă, în cazurile prevăzute la articolul 15, inspecțiile în câmp efectuate într-o țară terță îndeplinesc condițiile stipulate în anexa I;

               (b)

               dacă semințele de cereale recoltate într-o țară terță prezintă, pentru caracteristicile lor, pentru măsurile luate în vederea examinării lor, pentru asigurarea identității lor, pentru marcajul și controlarea lor, garanții echivalente cu cele prezentate de semințele de bază, semințele certificate sau semințele certificate din prima sau a doua generație recoltate pe teritoriul Comunității și dacă sunt conforme cu cerințele prezentei directive.

         (2)   Până când Consiliul se pronunță conform prevederilor alineatului (1), statele membre pot să întreprindă ele însele controalele prin care să constate îndeplinirea cerințelor specificate la respectivul alineat. Acest drept este valabil până la 1 iulie 1969.
   Articolul 17
   (1)   Pentru a depăși dificultățile temporare de aprovizionare generală cu semințe de bază sau cu semințe certificate de orice tip apărute în cel puțin un stat membru și imposibil de rezolvat în interiorul Comunității, Comisia autorizează, în conformitate cu procedura prevăzută la articolul 21, unul sau mai multe state membre să admită la comercializare, pentru o perioadă stabilită de Comisie, semințe dintr-o categorie supusă unor exigențe scăzute.
   (2)   În cazul unei categorii de semințe dintr-un soi sau o linie consangvinizată cunoscută, eticheta oficială este cea prevăzută pentru categoria corespunzătoare, iar în toate celelalte cazuri este galben închis. Eticheta indică întotdeauna faptul că este vorba de semințe dintr-o categorie supusă unor exigențe scăzute.
   Articolul 18
   Prezenta directivă nu se aplică semințelor de cereale dacă se dovedește că acestea sunt destinate exportului spre țări terțe.
   Articolul 19
   Statele membre iau toate măsurile necesare pentru a garanta efectuarea, în cursul comercializării, cel puțin prin sondaj, a controlului oficial al semințelor de cereale menit să verifice respectarea condițiilor stipulate în prezenta directivă.
   Articolul 20
   (1)   În interiorul Comunității se stabilesc culturi comparative comunitare în care se efectuează anual un control a posteriori al probelor de semințe de bază și semințe certificate de orice tip prelevate prin sondaj; aceste culturi sunt supuse examinării comitetului prevăzut la articolul 21.
   (2)   Într-o primă etapă, examinările comparative urmăresc armonizarea metodelor tehnice de certificare, cu scopul de a obține rezultate echivalente. Din momentul în care acest scop este atins, examinările comparative vor face obiectul unui raport anual de activitate, notificat în mod confidențial statelor membre și Comisiei. Comisia stabilește, în conformitate cu procedura prevăzută la articolul 21, data întocmirii primului raport.
   (3)   Măsurile necesare efectuării examinărilor comparative sunt adoptate conform procedurii prevăzute la articolul 21. La examinarea comparativă se pot include și semințe de plante oleaginoase și de fibre recoltate în țări terțe.
   Articolul 21
   (1)   Dacă trebuie urmată procedura prevăzută în prezentul articol, Comitetul permanent pentru semințe și material de înmulțire pentru agricultură, horticultură și forestier, instituit prin Decizia Consiliului din 14 iunie 1966 (2) și denumit în continuare „comitet”, este sesizat de președinte fie la inițiativa acestuia, fie la cererea reprezentantului unui stat membru.
   (2)   În cadrul comitetului, voturile statelor membre sunt determinate conform dispozițiilor prevăzute la articolul 148 alineatul (2) din tratat. Președintele nu participă la vot.
   (3)   Reprezentantul Comisiei înaintează un proiect cu măsurile ce urmează să fie adoptate. Comitetul își dă avizul cu privire la aceste măsuri în termenul pe care președintele îl poate stabili în funcție de urgența subiectului în cauză. Avizele se adoptă cu o majoritate de 12 voturi.
   (4)   Comisia adoptă măsuri care au aplicabilitate imediată. Totuși, dacă nu corespund cu avizul comitetului, aceste măsuri sunt imediat comunicate Consiliului de către Comisie. În acest caz, Comisia poate amâna aplicarea măsurilor adoptate cu cel mult o lună de la data acestei comunicări.
   Consiliul, hotărând cu majoritate calificată, poate lua o altă decizie în termen de o lună.
   Articolul 22
   Sub rezerva limitelor de toleranță prevăzute în anexa II punctul 2 în ceea ce privește prezența organismelor dăunătoare, prezenta directivă nu afectează dispozițiile din legislațiile naționale justificate prin motive privind sănătatea și viața persoanelor și a animalelor, conservarea plantelor sau protecția proprietății industriale și comerciale.
   Articolul 23
   Statele membre pun în aplicare legile, reglementările și dispozițiile administrative necesare în conformitate cu articolul 14 alineatul (1) până cel târziu la 1 iulie 1968, iar dispozițiile necesare în conformitate cu celelalte dispoziții din prezenta directivă și anexele sale până cel târziu la 1 iulie 1969. Statele membre informează imediat Comisia cu privire la aceasta.
   Articolul 24
   Prezenta directivă se adresează statelor membre.

      Adoptată la Bruxelles, 14 iunie 1966.

            Pentru Consiliu

            Președintele

         P. WERNER

      (1)  JO 109, 9.7.1964, p. 1760/64.

      (2)  JO 125, 11.7.1966, p. 2289/66.
   ANEXA I
   Condiții de certificare a unei culturi
   1.   Cultura prezintă un nivel satisfăcător de identitate și de puritate a soiului. Această condiție se aplică analog liniilor consangvinizate de porumb.
   2.   S-au efectuat inspecții oficiale în câmp în număr de cel puțin:

               A.   Pentru ovăz, orz, orez, grâu, alac, secară

               1

               B.   Pentru porumb, în perioada de înflorire

               (a)   Soiuri cu polenizare liberă

               1

               (b)   Pentru producția de semințe certificate de soiuri hibride

               3

               (c)   Pentru producția de semințe hibride simple de bază

               4

               (d)   Linii consangvinizate

               4

         3.   Starea culturală a culturii de producție și starea de dezvoltare a culturii permit un control corespunzător al identității și al purității soiului, precum și al stării sanitare și, în plus, în ceea ce privește porumbul, al identității și purității liniilor consangvinizate și al castrării pentru producerea de semințe din soiuri hibride.
   4.   Pentru secară și porumb, distanțele minime față de culturile vecine de alte soiuri sau de linii consangvinizate din aceeași specie și față de culturile din același soi sau linie consangvinizată care nu îndeplinesc condițiile de puritate prevăzute pentru producerea de semințe din aceeași categorie sunt:

               Semințe de bază

               Semințe certificate

               (a)   Porumb

               200 m

               200 m

               (b)   Secară

               300 m

               250 m.

         Dacă există garanția unei protecții satisfăcătoare împotriva polenizărilor străine nedorite, respectarea distanțelor menționate anterior este facultativă.
   5.   Prezența bolilor care reduc valoarea de utilizare a semințelor, în special Ustilagineae, nu este admisă decât în limitele cele mai scăzute posibil.
   6.   Condiții speciale pentru porumb:

               A.

               Numeric, procentul de plante care prezintă anomalii tipice nu depășește:

                           (a)   Pentru semințe de bază

                           0,1

                           (b)   Pentru producerea de semințe certificate de soiuri hibride

                           0,2

                           (c)   Pentru producerea de semințe din soiuri cu polenizare liberă

                           0,5

               B.

               În ceea ce privește castrarea pentru producerea de semințe din soiuri hibride, procentul stabilit de forme parentale mamă care au eliberat polen nu depășește 1 la o inspecție oficială în câmp și nu depășește 2 pentru ansamblul inspecțiilor oficiale efectuate în câmp.

               C.

               Pentru producerea de semințe din soiuri hibride, toate formele parentale trebuie să înflorească cu o simultaneitate satisfăcătoare.

         ANEXA II
   Condiții obligatorii pentru semințe
   1.   Semințele prezintă un nivel satisfăcător de identitate și de puritate a soiului. Această condiție se aplică analog și liniilor consangvinizate de porumb.
   2.   Prezența bolilor care reduc valoarea de utilizare a semințelor nu este admisă decât în cea mai mică limită posibilă. Pentru semințele certificate se admit două bucăți sau fragmente de Claviceps purpurea la 500 de grame.

               A.

               Semințele îndeplinesc următoarele norme:

                           Puritatea specifică

                           Specia

                           Categoria

                           Puritatea minimă a soiului
                           (%)

                           Facultatea germinativă minimă
                           (% de semințe pure)

                           Puritatea specifică minimă (% din greutate)

                           Conținutul maxim de semințe din alte specii de plante (număr de boabe la 500 de grame)

                           Total

                           Alte specii de cereale

                           Alte specii de plante

                           (a)   Ovăz
                           Orz
                           Grâu
                           Alac

                           (aa)   Semințe de bază

                           99,9

                           85

                           98

                           4

                           1

                           3, din care

                                       1

                                          Raphanus raphanistrum sau Agrostemma githago,

                                       0

                                          Avena fatua, Avena sterilis, Avena ludoviciana sau Lolium temulentum

                           (bb)   Semințe certificate din prima generație

                           99,7

                           85

                           98

                           10

                           5

                           7, din care

                                       3

                                          Raphanus raphanistrum sau Agrostemma githago,

                                       0

                                          Avena fatua, Avena sterilis, Avena ludoviciana sau Lolium temulentum

                           (cc)   Semințe certificate din a doua generație

                           99

                           85

                           98

                           10

                           5

                           7, din care

                                       3

                                          Raphanus raphanistrum sau Agrostemma githago,

                                       0

                                          Avena fatua, Avena sterilis, Avena ludoviciana sau Lolium temulentum

                           (b)   Orez

                           (aa)   Semințe de bază

                           99,9

                           80

                           98

                           4

                           1 bob roșu

                           1 Panicum

                           (bb)   Semințe certificate din prima generație

                           99,7

                           80

                           98

                           10

                           2 boabe roșii

                           3 Panicum

                           (cc)   Semințe certificate din a doua generație

                           99

                           80

                           98

                           10

                           3 boabe roșii

                           3 Panicum

                           (c)   Secară

                           (aa)   Semințe de bază

                           85

                           98

                           4

                           1

                           3, din care

                                       1

                                          Raphanus raphanistrum sau Agrostemma githago,

                                       0

                                          Avena fatua, Avena sterilis, Avena ludoviciana sau Lolium temulentum

                           (bb)   Semințe certificate

                           85

                           98

                           10

                           5

                           7, din care

                                       3

                                          Raphanus raphanistrum sau Agrostemma githago,

                                       0

                                          Avena fatua, Avena sterilis, Avena ludoviciana sau Lolium temulentum

                           (d)   Porumb

                           (aa)   Semințe de bază

                           90

                           98

                           0

                           (bb)   Semințe certificate din soiuri hibride

                           90

                           98

                           0

                           (cc)   Semințe certificate din soiuri cu polenizare liberă

                           90

                           98

                           0

               B.

               Se verifică îndeosebi respectarea nivelurilor minime de puritate a soiului în cultură.

         ANEXA III

               Greutatea maximă a unui lot:

               20 tone

               Greutatea minimă a unei probe:

               1 000 de grame

               250 de grame pentru liniile consangvinizate de porumb

         ANEXA IV
   Eticheta
   A.   Indicații prevăzute

               (a)

               Pentru semințe de bază și semințe certificate:

                           1.

                           „Semințe certificate conform prevederilor Comunității Economice Europene”

                           2.

                           Serviciul de certificare și statul membru

                           3.

                           Numărul de referință al lotului

                           4.

                           Specia

                           5.

                           Soiul sau linia consangvinizată de porumb

                           6.

                           Categoria

                           7.

                           Țara producătoare

                           8.

                           Greutatea netă sau brută declarată

                           9.

                           Pentru soiurile hibride de porumb: mențiunea „hibrizi”.

               (b)

               Pentru amestecurile de semințe:

                           1.   „Amestec de …”

                           (speciile)

                           2.   Serviciul care a realizat închiderea și statul membru

                           3.   Numărul de referință al lotului

                           4.   Specia, categoria, soiul, țara producătoare și procentul de masă al fiecărei componente

                           5.   Greutatea netă sau brută declarată

         B.   Dimensiuni minime

   110 mm × 67 mm


title: Directiva Consiliului din 10 septembrie 1984 de apropiere a actelor cu putere de lege și a actelor administrative din statele membre cu privire la publicitatea înșelătoare

text:
Anunţ juridic important

|

31984L0450

Official Journal L 250 , 19/09/1984 P. 0017 - 0020 Finnish special edition: Chapter 15 Volume 4 P. 0211  Spanish special edition: Chapter 15 Volume 5 P. 0055  Swedish special edition: Chapter 15 Volume 4 P. 0211  Portuguese special edition Chapter 15 Volume 5 P. 0055  Ediţie specială în limba cehă Chapter 15 Volume 01 P. 227  - 230 Ediţie specială în limba estonă Chapter 15 Volume 01 P. 227  - 230 Ediţie specială în limba maghiară Chapter 15 Volume 01 P. 227  - 230 Ediţie specială în limba lituaniană Chapter 15 Volume 01 P. 227  - 230 Ediţie specială în limba letonă Chapter 15 Volume 01 P. 227  - 230 Ediţie specială în limba malteză Chapter 15 Volume 01 P. 227  - 230 Ediţie specială în limba polonă Chapter 15 Volume 01 P. 227  - 230 Ediţie specială în limba slovacă Chapter 15 Volume 01 P. 227  - 230 Ediţie specială în limba slovenă Chapter 15 Volume 01 P. 227  - 230

		19840910Directiva Consiliuluidin 10 septembrie 1984de apropiere a actelor cu putere de lege și a actelor administrative din statele membre cu privire la publicitatea înșelătoare(84/450/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 100,având în vedere propunerea Comisiei [1],având în vedere avizul Adunării [2],având în vedere avizul Comitetului Economic și Social [3],întrucât există mari neconcordanțe între legislațiile în vigoare în prezent în statele membre în materie de publicitate înșelătoare; întrucât publicitatea depășește frontierele statelor membre, având, în consecință, efect direct asupra realizării și funcționării pieței comune;întrucât publicitatea înșelătoare poate duce la denaturarea concurenței în cadrul pieței comune;întrucât publicitatea, indiferent dacă determină sau nu încheierea unui contract, afectează situația economică a consumatorilor;întrucât publicitatea înșelătoare poate determina consumatorul să ia hotărâri care îi pot aduce prejudicii în momentul achiziționării de bunuri sau al utilizării de servicii, iar neconcordanțele dintre legislațiile statelor membre nu numai că pot conduce, în numeroase cazuri, la o protecție insuficientă a consumatorului, dar împiedică totodată realizarea de campanii publicitare în afara granițelor naționale, afectând prin aceasta libera circulație a mărfurilor și a serviciilor;întrucât al doilea program al Comunității Economice Europene pentru o politică de protecție și informare a consumatorului [4] prevede măsuri corespunzătoare pentru protecția consumatorului împotriva publicității neloiale și înșelătoare;întrucât este în interesul publicului în general, precum și în cel al consumatorilor și al tuturor celor care se află în concurență unii cu ceilalți în desfășurarea unei activități comerciale, industriale, artizanale sau liberale în cadrul pieței comune, să se realizeze, în primul rând, armonizarea dispozițiilor de drept intern în materie de protecție împotriva publicității înșelătoare și, în al doilea rând, în măsura în care este necesar, trebuie să se analizeze publicitatea comparativă, pe baza propunerilor corespunzătoare ale Comisiei;întrucât ar trebui să se stabilească în acest scop criterii minime și obiective pentru a determina dacă publicitatea este înșelătoare sau nu;întrucât dispozițiile legale care trebuie să fie adoptate de statele membre împotriva publicității înșelătoare trebuie să fie adecvate și eficiente;întrucât persoanele sau organizațiile considerate, conform legislației interne, ca având un interes legitim în materie trebuie să aibă posibilitatea de a iniția proceduri împotriva publicității înșelătoare, fie în instanță, fie în fața unui organ administrativ care are competența de a hotărî cu privire la plângeri sau de a iniția proceduri judiciare corespunzătoare;întrucât ar trebui ca fiecare stat membru să aibă posibilitatea, dacă este necesar, să abiliteze instanțele judecătorești sau autoritățile administrative să solicite inițierea de proceduri înainte de a recurge la alte căi stabilite pentru soluționarea plângerilor;întrucât instanțele judecătorești sau organele administrative trebuie să aibă puterea de a ordona sau obține încetarea publicității înșelătoare;întrucât, în anumite cazuri, este preferabilă interzicerea publicității înșelătoare chiar înaintea publicării acesteia; întrucât, cu toate acestea, aceasta nu implică sub nici o formă obligativitatea statelor membre de a institui norme care să prevadă controlul prealabil sistematic al publicității;întrucât este necesar să se prevadă proceduri accelerate conform cărora pot fi luate măsuri cu efect provizoriu sau definitiv;întrucât poate fi de dorit ordonarea publicării deciziilor luate de instanțele judecătorești sau de organele administrative sau a declarațiilor corective pentru eliminarea efectelor persistente ale publicității înșelătoare;întrucât organele administrative trebuie să fie imparțiale și exercitarea puterilor lor trebuie să poată face obiectul unei căi de atac juridiaree;întrucât controalele voluntare exercitate de organisme autonome pentru eliminarea publicității înșelătoare pot evita recurgerea la o acțiune administrativă sau judiciară și ar trebui, prin urmare, încurajate;întrucât persoana care publică reclama trebuie să poată dovedi, prin mijloace corespunzătoare, precizia materială a datelor factuale conținute de reclamă și poate fi solicitată, în anumite cazuri, să facă dovada la cererea instanței judecătorești sau a autorității administrative;întrucât prezenta directivă nu trebuie să împiedice menținerea sau adoptarea de către statele membre a unor dispoziții privind asigurarea unei protecții sporite a consumatorilor, a persoanelor care desfășoară o activitate comercială, industrială, artizanală sau liberală, precum și a populației în general,ADOPTĂ PREZENTA DIRECTIVĂ:Articolul 1Prezenta directivă are ca obiect protecția consumatorului și a persoanelor care desfășoară o activitate comercială sau o afacere sau care exercită o meserie sau profesie, precum și interesele populației în general împotriva publicității înșelătoare și consecințelor neloiale.Articolul 2În sensul prezentei directive, se înțelege prin:1. publicitate: orice formă de comunicare realizată în cadrul unei activități comerciale, industriale, artizanale sau liberale în scopul promovării furnizării de bunuri sau servicii, inclusiv bunurile imobile, drepturile și obligațiile;2. publicitate înșelătoare: orice formă de publicitate care, în orice mod, inclusiv prezentarea, induce în eroare sau poate induce în eroare persoanele cărora li se adresează sau asupra cărora are efect și care, datorită caracterului înșelător, poate afecta comportamentul economic al acestora sau care, din aceste motive, aduce atingere sau poate aduce atingere unui concurent;3. persoană: orice persoană fizică sau juridică.Articolul 3În vederea determinării caracterului înșelător al publicității, trebuie să se ia în considerare toate aspectele acesteia, în special orice informație conținută de aceasta referitoare la:(a) caracteristicile bunurilor sau serviciilor, cum ar fi disponibilitatea, natura, executarea, compoziția, modul de fabricare și data fabricării sau prestării, dacă acestea corespund scopului, utilizările, cantitatea, specificațiile, originea geografică sau comercială sau rezultatele așteptate ca urmare a utilizării acestora sau rezultatele și caracteristicile esențiale ale testelor sau controalelor efectuate asupra bunurilor sau serviciilor;(b) prețul sau modul în care este calculat prețul și condițiile în care se furnizează mărfurile sau se prestează serviciile;(c) natura, calitățile și drepturile persoanei care publică reclama, cum ar fi identitatea și activele sale, calificările și deținerea drepturilor de proprietate industrială, comercială sau intelectuală sau premiile și distincțiile sale.Articolul 4(1) Statele membre se asigură de existența mijloacelor adecvate și eficiente pentru controlul publicității înșelătoare, în interesul consumatorilor, precum și al concurenților și al populației în general.Aceste mijloace includ dispozițiile legale conform cărora persoanele sau organizațiile considerate, în temeiul legislației interne, ca având un interes legitim în interzicerea publicității înșelătoare, pot:(a) acționa în justiție împotriva acestui tip de publicitate și/sau(b) aduce acest tip de publicitate în fața unui organ administrativ competent care fie să hotărască asupra plângerilor, fie să inițieze procedurile judiciare corespunzătoare.Fiecărui stat membru îi revine rolul de a hotărî care dintre aceste proceduri va fi reținută și dacă este necesar ca instanțele judecătorești sau organele administrative să fie abilitate să solicite recurgerea în prealabil la alte căi stabilite pentru a soluționa plângerile, inclusiv cele menționate la articolul 5.(2) În cadrul dispozițiilor legale prevăzute la alineatul (1), statele membre conferă instanțelor judecătorești sau organelor administrative competențe care le abilitează, în cazurile în care consideră necesare astfel de măsuri, luând în considerare toate interesele implicate, în special interesul general:- să ordone încetarea unei publicități înșelătoare sau să inițieze procedurile judiciare necesare pentru a ordona încetarea acesteia sau- atunci când reclama înșelătoare nu a fost publicată încă, dar publicarea este iminentă, să hotărască interzicerea acesteia sau să inițieze procedurile legale necesare pentru a obține o hotărâre de interzicere a publicării acesteia,chiar fără a aduce probe privind pierderea sau prejudiciului real sau a intenției sau neglijenței din partea persoanei care publică reclama.Statele membre prevăd, de asemenea, că măsurile prevăzute la primul paragraf pot fi luate în cazul unei proceduri accelerate:- fie cu efect provizoriu;- fie cu efect definitiv,în sensul că îi revine fiecărui stat membru rolul de a hotărî alegerea uneia dintre cele două opțiuni.De asemenea, statele membre pot conferi instanțelor judecătorești sau organelor administrative competențe care să le permită, în vederea eliminării efectelor persistente ale publicității înșelătoare, a cărei încetare a fost ordonată prin hotărâre irevocabilă:- să solicite publicarea acestei decizii în întregime sau parțial și într-o formă pe care o consideră adecvată;- să solicite, de asemenea, publicarea unei declarații corective.(3) Organele administrative prevăzute la alineatul (1) trebuie:(a) să aibă o componență care să nu pună sub semnul întrebării caracterul său imparțial;(b) să aibă competențe adecvate, atunci când hotărăsc asupra plângerilor, pentru a monitoriza și a pune în aplicare în mod eficient respectarea deciziilor lor;(c) să își motiveze, în principiu, deciziile.Atunci când competențele prevăzute la alineatul (2) sunt exercitate exclusiv de către un organ administrativ, deciziile trebuie motivate în toate cazurile. De asemenea, în acest caz, trebuie prevăzute proceduri prin care exercitarea improprie sau neîntemeiată a competențelor organului administrativ sau orice încălcare improprie sau neîntemeiată a competențelor menționate pot face obiectul unei căi de atac judiciare.Articolul 5Prezenta directivă nu exclude controlul voluntar al publicității înșelătoare realizat de organisme autonome și recurgerea la aceste organisme de către persoane sau organizații prevăzute la articolul 4, în cazul în care procedurile în fața unor astfel de organisme sunt complementare procedurilor din instanța judecătorească sau administrativă prevăzute la articolul menționat.Articolul 6Statele membre conferă instanțelor judecătorești sau autorităților administrative competențe care le permit, în cadrul procedurilor civile sau administrative prevăzute la articolul 4:(a) să solicite persoanei care publică reclama prezentarea dovezilor privind precizia materială a datelor factuale conținute de reclamă, în cazul în care, având în vedere interesele legitime ale persoanei care publică reclama și ale oricărei altei părți implicate în proceduri, această cerință pare adecvată, având în vedere circumstanțele cazului în speță și(b) să considere datele factuale ca fiind inexacte, în cazul în care dovezile solicitate în conformitate cu litera (a) nu sunt prezentate sau sunt considerate insuficiente de către instanță sau organul administrativ.Articolul 7Prezenta directivă nu împiedică menținerea sau adoptarea de către statele membre a dispozițiilor privind asigurarea unei protecții sporite a consumatorilor, a persoanelor care desfășoară o activitate comercială, industrială, artizanală sau liberală, precum și a populației în general.Articolul 8Statele membre pun în aplicare măsurile necesare pentru a se conforma prezentei directive până la 1 octombrie 1986. Statele membre informează de îndată Comisia cu privire la aceasta.Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.Articolul 9Prezenta directivă se adresează statelor membre.Adoptată la Bruxelles, 10 septembrie 1984.Pentru ConsiliuPreședinteleP. O'Toole[1] JO C 70, 21.3.1978, p. 4.[2] JO C 140, 5.6.1979, p. 23.[3] JO C 171, 9.7.1979, p. 43.[4] JO C 133, 3.6.1981, p. 1.--------------------------------------------------